**Răspunsuri la solicitările de clarificări**

privind ASPECTE GENERALE PROGRAME

|  |  |
| --- | --- |
|  | Aprobat, director Avizat, director adjunct  Verificat, șef serviciu Redactat |

*Publicat pe* [*https://fed.mai.gov.ro*](https://fed.mai.gov.ro/)*/ 15 FEB 2024*

|  |  |  |  |
| --- | --- | --- | --- |
| Entitate/ structură | Secțiunea, punctul, textul comentat | Întrebare | Răspuns, rezultat |
| CNRR | Art. 3 alin. (3) lit. d) -OMAI 107/2023  Art. 2 alin. (1) Anexa 4 la Ghidul General | aliniat (3) litera d) din [**REGULI DE ELIGIBILITATE**](https://legislatie.just.ro/Public/DetaliiDocumentAfis/273389) aplicabile cheltuielilor în   cadrul programelor naționale Afaceri interne, precum și pentru finanțarea operațiunilor prin utilizarea opțiunilor de costuri simplificate aprobate prin  Ordinul 107/2023, prevede:  *(3) Sunt eligibile pentru finanțare din programele naționale Afaceri interne, pe baza costului real, cheltuielile care îndeplinesc cumulativ următoarele reguli generale:*  *.......*  *(d) sunt suportate (efectuate) și plătite de către beneficiar și cobeneficiar, după caz, în perioada de eligibilitate stabilită prin contractul/decizia de finanțare;*  *Articolul 2 alin 1 din Contractul/Decizia de finanțare nerambursabilă prevede:*  ***ARTICOLUL 2 – Perioada de eligibilitate și durata***  *(1)  Perioada de eligibilitate coincide cu perioada de implementare a proiectului, exprimată în număr de luni și stabilită în secțiunea A1 din Cererea FEN.*    Rezultă faptul că pentru proiectele care sunt implementate pe baza costurilor reale, toate plățile **(inclusiv salariale)** trebuiesc efectuate cel mai târziu în ultima zi de implementare a proiectului.  In ceea ce privește plata salariilor (inclusiv a personalului bugetar), aceasta nu se poate efectua in avans. Regula care funcționează este aceea că salariile se plătesc de regulă luna următoare pentru luna in curs, nici de cum în avans, chiar dacă este vorba doar de o singură zi.  In plus se restricționează desfășurarea unor misiuni ce implică deplasarea personalului în  tară sau străinătate, întrucât misiunea trebuie astfel desfășurată încât personalul implicat să poată depune documentele aferente misiunii, iar structura financiară responsabilă  să fie in măsură să verifice și să vireze sumele respective cel mai târziu în ultima zi de implementare a proiectului.   Apreciem că este necesar să se modifice Ordinul 107/2023 în sensul de a prevedea foarte clar ca acțiunea să se desfășoare în perioada de eligibilitate a proiectului iar decontarea să se poată face până la prezentarea raportului de progres final (cererii de plată finale) | Perioada de eligibilitate a unui proiect este clar definită la art. 5 din OMAI nr. 107/2023, respectiv:  *(1) Perioada de eligibilitate este perioada în care proiectul trebuie implementat integral, respectiv toate activitățile trebuie finalizate, toate acțiunile trebuie realizate, toate cheltuielile trebuie efectuate (suportate) și plătite de către beneficiar/ cobeneficiar pentru a fi eligibile pentru o contribuție din fonduri.*  *(3) Cheltuielile sunt eligibile pentru o contribuție din fonduri dacă au fost suportate și plătite de un beneficiar/cobeneficiar pentru implementarea proiectului în perioada de eligibilitate stabilită prin contractul/decizia de finanțare a proiectului.*  Prevederile art. 2 alin (1) din Anexa 4 la Ghidul General (model contract/decizie de finanțare) precizează, explică faptul că „perioada de eligibilitate coincide cu perioada de implementare a proiectului, exprimată în număr de luni și este stabilită în secțiunea A1 din Cererea FEN”.  În etapele de inițiere și planificare a proiectului (completare a cererii de finanțare) trebuie analizate cu atenție prevederile Ghidului general, care include prevederile OMAI 107 precum și precizări, iar în estimarea și justificarea perioadei preconizate pentru implementarea proiectului trebuie ținut cont și de etapa-cheie Plată, menționată în calendarul de implementare din modelul cererii FEN.  Din perspectiva managementul riscurilor și planificării activităților în cadrul proiectului, în ultima lună din perioada de eligibilitate nu ar trebui planificată realizarea de misiuni/activități cu impact privind rezultatele și indicatorii proiectului.  Costurile administrative aferente plăților/decontării/contabilității în cadrul proiectului sunt eligibile la categoria de costuri indirecte, pentru care nu se aplică regula privind perioada de eligibilitate, întrucât sunt finanțate pe baza unei rate forfetare. |
| CNRR | Art. 13 alin. (8) și (9) OMAI 107/2023 | Se observă faptul că remunerația pe oră calculată conform punctului (8) litera (a)  sublitera (ii) ce se aplică aplicanților entităților private, este diferită față de cea calculată conform  punctului (9) litera (b)  sublitera (ii) ce se aplică aplicanților personalului bugetar.  Prin această abordare se crează o inechitate între aplicanții privați și cei bugetari, evidentă atunci cand se compară salariul real al  acestora cu valoarea de referintă prevăzută în Instructiunea nr. 4  Exemplu.  La un salariu real de 11500 lei al personalului cu atribuții de execuție remunerația pe oră calculată conform punctul (8) litera (a)  sublitera (ii) este de 80,23 lei - peste valoarea de referintă din instructiune de 70 lei/oră ,   în timp ce remunerația pe oră calculată conform punctului (9) litera (b)  sublitera (ii)  este de doar 69,69 lei  , sub valoarea de referință. | Regulile privind finanțarea costurilor de personal stabilite prin art. 13, alin. 8 lit. (a) paragraf (i), aplicabile entităților private, sunt identice cu regulile aplicabile personalului autorităților publice prevăzute la art. 13, alin.9 lit.(b) paragraf (i).  Diferența între alin. (8) lit. a) paragraf (ii) și alin. (9) lit. (b) paragraf (ii) constă în faptul că pentru personalul bugetar a fost stabilit un barem lunar, respectiv 165 de ore. Pentru personalul entităților private se va lua în considerare *media timpului de lucru lunar al persoanei în cauză, conform contractului/documentului de angajare.*  Această medie pot fi egală, mai mică sau mai mare de 165 ore.  Pentru entitățile private nu a fost stabilit un barem (normă) lunar, din următoarele considerente:   * **Personalul bugetar este angajat pe normă întreagă, nu este angajat part-time, pe normă parțială** * Personalul bugetar care își desfășoară activitatea în cadrul proiectelor, nu este angajat în mod special pentru implementarea proiectelor, așa cum este în cazul proiectelor implementate de către entitățile private, unde personalul își desfășoară activitatea în baza mai multor contracte de muncă (pentru proiecte diferite) cu norme de lucru diferite; * Salariile personalului bugetar sunt stabilite prin legi specifice fiecărei categorii de personal și nu există fluctuații semnificative (majore) într-un an; * Conform prevederilor legale în vigoare la stabilirea salariului minim brut pe țară, a fost luat în calcul un program normal de lucru în medie de 165,333 ore. * Salariile personalului entităților private sunt rezultatul negocierii între angajator și angajat   Instrucțiunea nr. 4 - Metodologia privind modalitatea de stabilire a opțiunilor de costuri simplificate prin SCO-buget ex-ante **stabilește costuri de referință, NU stabilește bareme de costuri.**  **Bugetul exprimat in costuri reale poate include costuri orare pentru un expert mai mari de 70 lei / oră.**  Dacă media timpului de lucru lunar al persoanei angajate al entității private pe un salariu brut de 11.500 lei, conform contractului/documentului de angajare, este egal sau mai mare de 165 de ore / lună atunci costul unitar orar estimat este egal sau mai mic de 69,7 lei / oră.  În consecință, în buget se poate include costul de 70 lei, fără a fi necesară transmiterea de documente justificative.  Dacă media este mai mică, atunci costul real calculat este mai mare de 70 lei / oră, în buget se cuprinde costul real calculat și este obligatorie anexarea de documente justificative. |